יערה זרד

יערה זרד (נולדה ב-14 באפריל 1988) היא עיתונאית, מגישת טלוויזיה ושדרנית רדיו ישראלית.

ביוגרפיה
נולדה וגדלה בכפר סבא, לאוה שעלתה מעיראק ולשלום שעלה ממרוקו. הצעירה מארבעה אחים. למדה בתיכון רבין בעיר.

לאחר שירות צבאי במסגרת משטרתית, החלה זרד בלימודי תואר ראשון בתקשורת באוניברסיטת אריאל, ולאחריו הצטרפה לעולם התקשורת. לאחר סיום הלימודים עבדה כחמש שנים בתחום הדיגיטל. ב-2016 החלה לעבוד ברדיו גלי ישראל במספר תפקידים, ובין השאר ניהלה את תחום הדיגיטל. ב-2019 התחילה בהגשת תוכניות בתחנה. ב-2020 התחילה לעבוד בעכשיו 14.

הגישה את התוכנית "פעמיים הפוך" לצד עו"ד מיכאל דבורין בגלי ישראל. ביולי 2020 החלה להגיש תוכנית עם יאיר נתניהו בתחנה.

בבחירות לכנסת העשרים ואחת לקחה פסק זמן מהתקשורת ושימשה דוברת במטה ההסברה של קמפיין הליכוד. בנובמבר 2019 נקראה למתן עדות במשטרה במסגרת פרשת החרמות הטלפונים הניידים של יועצי ראש הממשלה.

התנדבה במשך חמש שנים במד"א. הייתה חלק מעמותת עמר"ם בין השנים 2016–2018, חוקרת ומתעדת את פרעות 'הפרהוד', הפרעות ביהודי עיראק בשנת 1941.

היא הגישה את התוכניות "עכשיו כנסת" העוסקת בחדשות ממשכן הכנסת, ו"הערכת מצב" בעכשיו 14. נכון לשנת 2023 היא מגישה את אולפן מוצ"ש ומגישה מחליפה את ריקלין ושות' בעכשיו 14.

חיים אישיים
זרד מנהלת אורח חיים טבעוני. מתגוררת בכפר סבא.

בפברואר 2020 סיפרה כי החלה להתקרב לדת, ושהיא שומרת שבת.

קישורים חיצוניים

 משה ויסטוך פרויקט השו"ת עם יערה זרד, בעיתון שביעי
 אבנר שאקי יערה זרד: "הוליכו אותנו שולל במשך שנים", באתר הידברות 12 במרץ 2020

הערות שוליים

בוגרות אוניברסיטת אריאל
בוגרי אוניברסיטת אריאל
עיתונאיות ישראליות
עיתונאים ישראלים
שדרניות רדיו ישראליות
שדרני רדיו ישראלים
סגל גלי ישראל
סגל ערוץ 20
פעילות חברתיות ישראליות
פעילים חברתיים ישראלים
כפר סבא: אישים
סגל עכשיו 14
ישראליות שנולדו ב-1988
ישראלים שנולדו ב-1988